钦定古今图书集成/明伦汇编/氏族典/第378卷 > 孔文仲
## 钦定古今图书集成/明伦汇编/氏族典/第378卷 > 孔文仲

按《宋史孔文仲传》：“文仲，字经父，临江新喻人。性狷直，
寡言笑，少刻苦问学，号博洽。举进士，南省第一，调馀
杭尉，再转台州推官。熙宁初，以制举荐，对策力论王
安石所建理财训兵之法为非是，宋敏求第为异等，
安石怒，仅得国子直讲，出通判保德军。元祐初，哲宗
召为秘书省校书郎，进礼部员外郎，迁起居舍人，擢”
左谏议大夫，改中书舍人。三年，同知贡举。疾甚，还家，
卒。文仲与弟武仲、平仲皆以文声起江西，时号“三孔。”